ਸਮੱਗਰੀ: End of YouTube post, 1

ਇਸ ਬਾਰੇ ਵਿਰੋਧੀਆਂ ਨੇ ਤਾਂ ਸਵਾਲ ਖੜ੍ਹੇ ਕੀਤੇ ਹੀ ਹਨ ਸਗੋਂ ਸਾਬਕਾ ਫੌਜੀਆਂ ਨੇ ਵੀ ਇਸ ਬਾਰੇ ਆਪਣਾ ਵਿਰੋਧ ਦਰਜ ਕਰਵਾਇਆ ਹੈ ਕਿ ਫੌਜ ਦੇਸ਼ ਦੀ ਹੁੰਦੀ ਹੈ ਨਾ ਕਿ ਕਿਸੇ ਆਗੂ ਦੀ।

ਆਦਿੱਤਿਆਨਾਥ ਨੇ ਕਿਹਾ ਸੀ, “ਕਾਂਗਰਸ ਵਾਲੇ ਅੱਤਵਾਦੀਆਂ ਨੂੰ ਬਿਰਿਆਨੀ ਖਵਾਉਂਦੇ ਹਨ ਪਰ ਮੋਦੀ ਜੀ ਦੀ ਫੌਜ ਅੱਤਵਾਦੀਆਂ ਨੂੰ ਗੋਲੀ ਅਤੇ ਗੋਲਾ ਦਿੰਦੀ ਹੈ।”

ਕੀ ਭਾਰਤੀ ਫੌਜ ਨੂੰ “ਮੋਦੀ ਜੀ ਦੀ ਫੌਜ” ਦੱਸਣਾ ਠੀਕ ਹੈ? ਇਹੀ ਸਵਾਲ ਬੀਬੀਸੀ ਪੱਤਰਕਾਰ ਜੁਗਲ ਪ੍ਰੋਹਿਤ ਨੇ ਜਨਰਲ ਵੀਕੇ ਸਿੰਘ, ਜੋ ਕੇਂਦਰੀ ਮੰਤਰੀ ਵੀ ਹਨ, ਨੂੰ ਪੁੱਛਿਆ।

ਇਹ ਵੀ ਪੜ੍ਹੋ:

ਜਨਰਲ ਸਿੰਘ ਨੇ ਬੀਬੀਸੀ ਨੂੰ ਦੱਸਿਆ, “ਭਾਜਪਾ ਦੇ ਪ੍ਰਚਾਰ ਵਿੱਚ ਸਾਰੇ ਜਣੇ ਆਪਣੇ-ਆਪ ਨੂੰ ਫੌਜ ਦੱਸਦੇ ਹਨ। ਪਰ ਅਸੀਂ ਕਿਹੜੀ ਫੌਜ ਦੀ ਗੱਲ ਕਰ ਰਹੇ ਹਾਂ?”

ਉਨ੍ਹਾਂ ਕਿਹਾ, “ਕੀ ਅਸੀਂ ਭਾਰਤੀ ਫੌਜ ਦੀ ਗੱਲ ਕਰ ਰਹੇ ਹਾਂ ਜਾਂ ਸਿਆਸੀ ਵਰਕਰਾਂ ਦੀ? ਮੈਨੂੰ ਨਹੀਂ ਪਤਾ ਕਿ ਪ੍ਰਸੰਗ ਕੀ ਹੈ। ਜੇ ਕੋਈ ਕਹਿੰਦਾ ਹੈ ਕਿ ਭਾਰਤੀ ਫੌਜ ਮੋਦੀ ਜੀ ਦੀ ਫੌਜ ਹੈ ਤਾਂ ਉਹ ਗਲਤ ਹੀ ਨਹੀਂ ਸਗੋਂ ਦੇਸ਼ ਦਾ ਗੱਦਾਰ ਵੀ ਹੈ। ਭਾਰਤ ਦੀਆਂ ਫੌਜਾਂ ਭਾਰਤ ਦੀਆਂ ਹਨ, ਇਹ ਸਿਆਸੀ ਪਾਰਟੀ ਦੀਆਂ ਨਹੀਂ ਹਨ।”

ਫਿਰ ਵੀਕੇ ਸਿੰਘ ਨੂੰ ਪੁੱਛਿਆ ਗਿਆ ਕਿ ਇਸ ਦਾ ਮਤਲਬ ਯੋਗੀ ਅਦਿੱਤਿਆਨਾਥ ਨੂੰ ਆਪਣੇ ਸ਼ਬਦ ਵਾਪਸ ਲੈਣੇ ਚਾਹੀਦੇ ਹਨ? ਇਸ ਦੇ ਜਵਾਬ ਵਿੱਚ ਉਨ੍ਹਾਂ ਕਿਹਾ, “ਮੈਨੂੰ ਲਗਦਾ ਹੈ ਕਿ ਉਨ੍ਹਾਂ ਦੀ ਜ਼ਬਾਨ ਫਿਸਲ ਗਈ ਸੀ। ਸ਼ਾਇਦ ਉਨ੍ਹਾਂ ਨੂੰ ਅਹਿਸਾਸ ਹੀ ਨਹੀਂ ਕਿ ਉਹ ਕੀ ਕਹਿ ਗਏ।”

ਜਨਰਲ ਸਿੰਘ ਨੇ ਕਿਹਾ, “ਭਾਰਤ ਦੀਆਂ ਫੌਜਾਂ ਇਸ ਗੱਲ ਵਿੱਚ ਸਮਰੱਥ ਹਨ ਕਿ ਉਹ ਸਿਆਸਤ ਤੋਂ ਵੱਖਰੀਆਂ ਰਹਿਣ... ਪਤਾ ਨਹੀਂ ਕੌਣ ਅਜਹੀਆਂ ਗੱਲਾਂ ਕਰ ਰਿਹਾ ਹੈ। ਇੱਕ-ਦੋ ਹੀ ਲੋਕ ਹਨ ਜਿਨ੍ਹਾਂ ਦੇ ਮਨ ਵਿੱਚ ਅਜਿਹੀਆਂ ਗੱਲਾਂ ਆਉਂਦੀਆਂ ਹਨ ਕਿਉਂਕਿ ਉਨ੍ਹਾਂ ਕੋਲ ਕੁਝ ਹੈ ਹੀ ਨਹੀਂ।”

ਵੀਡੀਓ: ਕਾਂਗਰਸ ਦੇ ਮੈਨੀਫੈਸਟੋ ਵਿੱਚ 'ਦੇਸ ਨਾਲ ਗੱਦਾਰੀ' ਬਾਰੇ ਕੀ ਕਿਹਾ ਗਿਆ ਹੈ? 

ਵੀਕੇ ਸਿੰਘ ਨੇ ਅੱਗੇ ਕਿਹਾ, “ਭਾਰਤ ਦੀ ਫੌਜ ਦੀ ਗੱਲ ਕਰਦੇ ਹੋ ਤਾਂ ਭਾਰਤ ਦੀ ਫੌਜ ਦੀ ਗੱਲ ਕਰੋ। ਜੇ ਤੁਸੀਂ ਸਿਆਸੀ ਵਰਕਰਾਂ ਦੀ ਗੱਲ ਕਰਦੇ ਹੋ, ਜਿਸ ਨੂੰ ਕਈ ਵਾਰ ਅਸੀਂ ‘ਮੋਦੀ ਜੀ ਦੀ ਫੌਜ’ ਜਾਂ ‘ਭਾਜਪਾ ਦੀ ਫੌਜ’ ਕਹਿ ਦਿੰਦੇ ਹਾਂ, ਤਾਂ ਉਸ ਵਿੱਚ ਤੇ ਭਾਰਤ ਦੀ ਫੌਜ ਵਿੱਚ ਫਰਕ ਹੈ।”

ਫ਼ੌਜ ਦਾ ‘ਸਿਆਸੀਕਰਨ’

ਦੋ ਸੀਨੀਅਰ ਸਾਬਕਾ ਫੌਜੀਆਂ ਨੇ ਕਿਹਾ ਹੈ ਕਿ ਫੌਜ ਦਾ ਸਿਆਸੀਕਰਨ ਹੋ ਰਿਹਾ ਹੈ। ਐਡਮਿਰਲ ਰਾਮਦਾਸ ਭਾਰਤੀ ਜਲ ਸੈਨਾ ਦੇ ਮੁਖੀ ਰਹੇ ਹਨ। ਜਰਨਲ ਡੀ ਐੱਸ ਹੁੱਡਾ ਉੱਤਰੀ ਕਮਾਂਡ ਦੇ ਮੁਖੀ ਰਹੇ ਹਨ। 

ਇਸ ਬਾਰੇ ਵੀਕੇ ਸਿੰਘ ਨੇ ਕਿਹਾ, “ਉਨ੍ਹਾਂ ਨੇ ਸਿਆਸੀਕਰਨ ਨਹੀਂ ਕਿਹਾ। ਉਨ੍ਹਾਂ ਨੇ ਕਿਹਾ ਹੈ ਕਿ ਫੌਜ ਦੀਆਂ ਸਫ਼ਲਤਾਵਾਂ ਨੂੰ ਸਿਆਸੀ ਰੋਟੀਆਂ ਸੇਕਣ ਲਈ, ਲੱਗਦਾ ਹੈ, ਕਿ ਵਰਤਿਆ ਜਾ ਰਿਹਾ ਹੈ। ਉੱਥੇ ਹੀ ਡੀਐੱਸ ਹੁੱਡਾ ਨੇ ਕਿਹਾ ਕਿ ਅਜਿਹਾ ਨਹੀਂ ਹੋਣਾ ਚਾਹੀਦਾ। ਕਿਸੇ ਨੇ ਇਹ ਨਹੀਂ ਕਿਹਾ ਕਿ ਸਿਆਸੀਕਰਨ ਹੋ ਰਿਹਾ ਹੈ।”

ਸਰਜੀਕਲ ਸਟਰਾਈਕ ਬਾਰੇ ਫਿਲਮ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਉੱਤਰ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਯੋਗੀ ਅਦਿੱਤਿਆਨਾਥ ਨੇ 1 ਅਪ੍ਰੈਲ ਨੂੰ ਗਾਜ਼ੀਆਬਾਦ ਵਿੱਚ ਸਾਬਕਾ ਫ਼ੌਜ ਮੁਖੀ ਜਨਰਲ ਵੀਕੇ ਸਿੰਘ (ਰਿਟਾ.) ਦੇ ਚੋਣ ਪ੍ਰਚਾਰ ਦੌਰਾਨ ਭਾਰਤੀ ਫੌਜ ਨੂੰ "ਮੋਦੀ ਜੀ ਦੀ ਫੌਜ" ਕਿਹਾ ਸੀ।